འདེབས་མྱུར་འབྱོན་སྨོན་ལམ་
སོགས་རྒྱུན་མ་ཆད་པར་བཏོན། དཔལ་ལྡན་སྨད་རྒྱུད་གྲྭ་ཚང་ཡོངས་རྫོགས་
ཀྱིས་རྒྱུད་གཞུང་ཚར་ཕུད་ཚར་ཁ་ཤས་དང་། ཆོག་གྲྭ་པ་རྣམས་ཀྱིས་བདེ་གསང་
འཇིགས་གསུམ་སྨན་བླ་ཀུན་རིག་སོགས་ཀྱི་དཀྱིལ་འཁོར་བསྒྲུབས་མཆོད་བདག་
འཇུག་དབང་ལེན་པ་སོགས་ཡབ་རྗེ་བླ་མ་མཆོག་གི་འདས་མཆོད་ཕུལ་དུ་ཕྱིན་
པ་བསྒྲུབས། བླ་མའི་ཞབས་ཏོག་དང་རིམ་གྲོ་བསྒྲུབས་པ་ལ་གཡོ་སྒྱུ་ཟོལ་ཟོག་
དང་མངོན་ལྐོག་མེད་ཅིང་དད་གུས་འགྱུར་བ་མེད་པ་སྔགས་རམས་པ་གསོལ་
68

རྒྱ་མཁར་མཁན་ཆེན་རིན་པོ་ཆེའི་རྣམ་ཐར་ངོ་མཚར་བསྔགས་པའི་ནོར་བུའི་ཕྲེང་བ་ཞེས་བྱ་བ།
དཔོན་ནོར་བུ་བཟང་པོ་དང༌། སྐྱ་ལུང་དཔོན་པོ་སངས་རྒྱས་གཉིས་ཀྱིས་ཁུར་
དུ་བླངས་ཏེ་པེ་ཅིང་ནས་དངུལ་སྲང་ལྔ་བརྒྱ་ཙམ་གྱིས་སྐུ་གདུང་ཡིད་བཞིན་
ནོར་བུ་བཞུགས་པའི་གསེར་ཟངས་ཀྱི་མཆོད་རྟེན་ཐིག་ཚད་དང་ལྡན་པ་ཕྲ་ཚོམ་
གྱིས་མཛེས་པར་སྤུད་པ་གསར་དུ་བསྒྲིགས་ནས་གཟུངས་གཞུག་ནང་གཞུག་བྱིན་
རྟེན་སོགས་ཀྱི་དཀར་ཆག་ཁོ་བོས་བྱས་པ་ལོགས་ན་ཡོད་པས་དེར་བལྟ་བར་བྱ།
འཇམ་དབྱངས་བླ་མ་གུང་ཐང་རིན་པོ་ཆེ་མཚན་བརྗོད་པར་དཀའ་བའི་བཀའ་
དྲིན་ཅན་ཞལ་སྔ་ནས་དཀོན་མཆོག་བསྟན་པ་རྒྱ་མཚོ་དཔལ་བཟང་པོ་འདི་ཀར་
ཆིབས་ཞལ་བསྒྱུར་ནས་ཁོང་རང་ཉིད་ཀྱིས་དབུ་མཛད་སྐུ་འཁོར་བཀའ་རམས་
རྣམས་དང་བཅས་པས་རབ་གནས་བཀྲ་ཤིས་སྙེ་མའི་སྒོ་ནས་སྤྱན་དབྱེའི་ཆོ་ག་
རྒྱས་པར་གནང་ནས་བཀྲ་ཤིས་རྒྱ་མཚོའི་མེ་ཏོག་གི་ཆར་རབ་ཏུ་བསྙིལ། ཡོན་
འབུལ་ཡང་རྟ་ཆེན་གཅིག་གི་གཙོས་གོས་ཆེན་ཧ་ཟག་ཚེ་དཔག་མེད་ཀྱི་སྐུ་ལི་མ་
ཤེལ་གྱི་འོད་ཁང་ཆ་ནས་གོན་འཇག་ལྔ་དོང་ཙེ་ཁྲོན་ཉི་ཤུ་བཅས་སྤམ་མཐོ་བ ་ཕུལ།
བླ་མ་བཀའ་དྲིན་ཅན་དགོངས་པ་མྱ་ངན་ལས་འདས་པའི་ཕྱི་ལོ་བཅུ་གཅིག་པའི་
བཅོ་བརྒྱད་ནས་འདས་མཆོད་ཀྱི་འགོ་ཚུགས། དེ་ནས་བཟུང་སྟེ་ད་ལྟའི་བར་དུ་
འདས་མཆོད་ཀྱི་རྒྱུན་བཟང་པོ་མ་ཉམས་པར་ཡོད་པ་འདི་བཞིན་ལགས། ཡང་
སྲིད་ཀྱི་དོན་དུ་ཡབ་སྲས་མཇལ་བའི་མདོ་དང་མདོ་སྡེ་བསྐལ་པ་བཟང་པོ་སྒྲོལ་
མ་དང་བརྒྱད་སྟོང་གནས་བརྟན་ཡན་ལག་འབྱུང་གི་ཞལ་ཐང་བཅས་ལྷ་དང་བླ་
མའི་ལུང་བསྟན་དུ་བབས་པ་ཁོ་བོ་ཅག་དང་དཔོན་སློབ་ཚང་མས་ཆད་ལུས་མེད་
པར་ལེགས་པར་བསྒྲུབས།
དེ་ལྟར་རྗེ་བཙུན་བླ་མ་དམ་པའི་རྣམ་ཐར་འགངས་ཆེ་བའི་གནད་འགག་
རྣམས་མདོར་བསྡུས་པའི་ཚུལ་དུ་སླར་ཡང་ཅུང་ཟད་བཀོད་ན། འཁོར་ལོ་
69

༄༅། །རྒྱ་མཁར་གྲུབ་ཆེན་པའི་གསུང་འབུམ།
གསུམ་དང་མཁས་བཙུན་བཟང་གསུམ་སོགས་ཀྱིས་བསྟན་པ་དང་འགྲོ་བའི་དོན་
མཛད་ཚུལ་ནི། ཀློག་པ་ཐོས་བསམ་གྱི་འཁོར་ལོ་ནི། སྐུ་ཆུང་ངུའི་དུས་ནས་
བཟུང་སྟེ་འདུལ་འཛིན་ཆེན་པོ་མཛོད་དགེ་རིན་པོ་ཆེ་མཁས་གྲུབ་བསྟན་འཛིན་
པ་དང་། ཁྲི་ནམ་བཟང་བའི་དངོས་སློབ་གནས་ལྔ་རིག་པའི་དབང་ཕྱུག་བློ་
བཟང་ཡོན་ཏན་སོགས་ཡོངས་འཛིན་དགེ་བའི་བཤེས་གཉེན་བཅུ་ཕྲག་གསུམ་ཙམ་
བསམ་སྦྱོར་གཉིས་ཀྱི་སྒོ་ནས་བསྟེན་པས་ཟབ་པ་དང་རྒྱ་ཆེ་བའི་དམ་པའི་ཆོས་ཀྱི་
བདུད་རྩིའི་བགོ་སྐལ་མང་དུ་བཞེས་པ་དང་། དེ་དག་ཀྱང་ཐོས་ལོ་དང་ཉན་ལོ་
ཙམ་མ་ཡིན་པར་ཐོས་དོན་རྒྱུད་ལ་སྦྱར་ཏེ་གདམས་ངག་ཐམས་ཅད་ཉམས་ལེན་
དུ་འཁྱེར་ནས་བསགས་སྦྱངས་སོགས་ལ་བརྩོན་པ་ཤུགས་དྲག་མཛད་པའི་མཐུ་
ལས་ནང་དུ་རྟོགས་པ་ཟབ་མོའི་ཀློང་བརྡོལ་ཚུལ་གོང་ནས་ཟུར་ཙམ་བཤད་པ་དེ་
ལྟར་དང་། སྤོང་བ་བསམ་གཏན་གྱི་འཁོར་ལོ་ནི། དགུན་དཔྱིད་རྣམས་སུ་ཟླ་རེ་
ཙམ་ལ་སྐུ་མཚམས་བསྡམས་ནས་ཟབ་མོའི་རྣལ་འབྱོར་ལ་རྩེ་གཅིག་ཏུ་གཞོལ་བ་
དང། ཕེབས་བཞུད་སོགས་ཀྱི་བྲེལ་བ་ཇི་ལྟར་ཆེ་རུང་བདེ་གསང་འཇིགས་གསུམ་
གྱི་རྣལ་འབྱོར་དང་། རྟ་མགྲིན་རིག་བྱེད་མ་འཇམ་དབྱངས་དཀར་སེར་ནཱ་རོ་
མཁའ་སྤྱོད་ལམ་རིམ་སོགས་ཀྱི་དམིགས་རྣམ་རྡོར་སེམས་སྒོམ་བཟླས་དང་ཟ་བྱེད་
མཁའ་འགྲོའི་སྦྱིན་བསྲེག་སྨོན་ལམ་གསོལ་འདེབས་དང་གཟུངས་རིགས་མང་པོ།
བྲུལ་གཏོཪ་བརྒྱ་རྩ་སོགས་དུས་རྒྱུན་གྱི་ཞལ་འདོན་རྣམས་ཆག་མེད་དང་། བསྐྱེད་
རྫོགས་ཀྱི་ཉམས་ལེན་དང་བདག་འཇུག་ཚོགས་འཁོར་ལྟུང་བ་ངོ་བགྲང་གཅོད་
དམིགས་སོགས་ཀྱང་ཕལ་ཆེར་མ་ཆག་པར་མཛད་པ་མཐུན་གྲུབ་ཡིན། བྱ་བ་
ལས་ཀྱི་འཁོར་ལོ་ནི། ལྷ་ཁང་དང་སྐུ་གསུང་ཐུགས་རྟེན་བཞེངས་ཚུལ་སོགས་
གོང་དུ་རིམ་པར་སྨོས་པ་དེ་དག་ལགས་པ་དང༌། མཁས་པའི་ཡོན་ཏན་ནི། རྩོད་
- 70

རྒྱ་མཁར་མཁན་ཆེན་རིན་པོ་ཆེའི་རྣམ་ཐར་ངོ་མཚར་བསྔགས་པའི་ནོར་བུའི་ཕྲེང་བ་ཞེས་བྱ་བ།
པའི་གྲལ་དུ་ཞུགས་ནས་སློབ་གཉེར་ང་རྒྱལ་གྱི་གྲོགས་སུ་སོང༌། རྩོད་པ་ཚིག་འཁྲི་
སྐམ་པོ་ཉག་ཉོག་དང་ཁྱད་གསོད་ཤག་འགྱེད་ཙམ་ལ་འཁྱེར་བའི་དེང་དུས་ཀྱི་
མཚན་ཉིད་པ་སྟོན་པ་སངས་རྒྱས་ལ་ཡང་འཁོར་གསུམ་བསྐོར་བཟོད་པའི་དྲེད་
པོ་
ཨོྃ་བདག་འདྲ་བ་མ་གནང་ཀྱང་། ཡོངས་འཛིན་མཁས་པ་མང་པོའི་ཞབས་པད་
བསྟེན་པ་དང༌། སྐུ་ཚེ་དུ་མར་ཡོངས་སུ་འདྲིས་པའི་སྔོན་སྦྱངས་ཀྱི་བག་ཆགས་
སད་ནས་གསུང་རབ་ཀུན་གྱི་བརྡ་དོན་ལ་མཁྱེན་གཟིགས་ཀྱི་ཤེས་རབ་མེ་ལྟར་
འབར་བ་དང༌། ཆོས་འཆད་པའི་ཚེ་ན་ཕལ་བ་ཞིག་གིས་ལོ་བརྒྱར་ཡང་ངག་ནས་
མི་ཐོན་པའི་གསུང་བཤད་ཟབ་ལ་རྣོ་བ་ལུང་དཔེ་གཏན་ཚིག་སོགས་གང་ཐད་
ནས་མཁའ་ལས་ཆར་བབས་པ་ལྟ་བུ་ཞིག་ཡོད་པ་ནི་རྒྱུད་སྡེ་གསུང་རབ་ཀུན་ལ་
ནང་བྱན་ཆུད་པའི་མཁས་པའི་འབྲས་རྟགས་སུ་གོ་དགོས། བཙུན་པའི་ཡོན་ཏན་
ནི། གཞི་ཚུལ་ཁྲིམས་རྣམ་པར་དག་པ་སྤྱན་འབྲས་བཞིན་དུ་བསྲུང་བའི་འབྲས་
རྟགས་སུ་ཚུལ་ཁྲིམས་ཀྱི་དྲི་ངད་བཟང་པོ་འཁོར་ཡུག་རྒྱངས་རིང་ཙམ་དུ་ཁྱབ་པ་
དང་། སྟོན་པ་བསྟན་པའི་བདག་པོའི་བཅས་པ་ལ་གཅེས་སྤྲས་རྒྱུན་ཆགས་སུ་
གནང་ནས་ཕེབས་ཚུལ་བཞུགས་ཚུལ་སོགས་སྤྱོད་ལམ་ཐམས་ཅད་སྐྱེ་བོ་ཀུན་གྱི་
ཡིད་རང་དབང་མེད་པར་དད་པ་འདྲེན་པ་ཞིག་ཡོད་པ་ནི་ཁོ་བོ་ཅག་ལ་མངོན་
སུམ་ཡིན། ཐ་ན་གསུང་དང་གསུང་གི་ཉམས་གཅིག་པུ་ཡང་གཞན་དང་མི་འདྲ་
བའི་ཁྱད་ཆོས་ཞིག་ཡོད། །བཟང་པོའི་ཡོན་ཏན་ནི། ཉམ་ཐག་པའི་སེམས་ཅན་
དང་སྤྲང་པོ་དང་ནད་ཀྱིས་ཉེན་པའི་སེམས་ཅན་རྣམས་ལ་ལྷག་པར་སྙིང་རྗེ་བའི་
ཉམས་ཤིག་ཡོད། སྦྱིན་གཏོང་ཡོ་བྱད་དག་གིས་ཚིམ་པར་མཛད་པ་དང་། རྡུང་
རྡེག་སྲོག་གཅོད་ཁྲིམས་ཀྱིས་མནར་བའི་རིགས་རྣམས་གཟིགས་པ་ལྟ་ཅི། དེའི་
གནས་ཚུལ་གསན་ན་ཨ་ཁ་སྙིང་རྗེ་ཞེས་ཡུད་ཙམ་ཐུགས་དགོངས་གཏད་ནས་
71

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ
བཞུགས་པ་དང་ཐུགས་ཉམས་མི་བདེ་བ་ཞིག་ཡོད། ཤ་བཟན་སྡིག་སྤྱོད་ཀྱིས་
དུས་འདའ་ཞིང་སྲོག་གཅོད་ཀྱི་ལས་ཁོ་ནས་འཚོ་བའི་སོག་ཡུལ་སོགས་ནས་ལུག་
སོགས་དུད་འགྲོ་མང་པོའི་སྲོག་བླུས་ནས་ཚེ་ཐར་གནང་བ་ཡང་གྲངས་མེད་པ་
ཡོད་པའི་གཏམ་ཐོས་པ་དང་། སུ་ལ་ཡང་ལས་འབྲས་འདི་ཡག་པོ་རྩི་དགོས་ཞེས་
གསུང་གྱིན་ཡོད། གང་དུ་ཞབས་ཀྱིས་བཅགས་པའི་ས་ཐམས་ཅད་ལ་ལོ་ལེགས་
པ་དང་དམག་འཁྲུགས་ནད་གདོན་ཞི་བ་དང་ཡ་རབས་ཀྱི་ལུགས་སྲོལ་བཟང་པོ་
དར་བ་དང་བཀྲ་ཤིས་བདེ་སྐྱིད་འཕེལ་བ་སོགས་བརྗོད་དུ་མི་ལང་བ་ཡོད་པས་དེ་
དག་ཀྱང་བྱང་ཆུབ་སེམས་དཔའ་སེམས་དཔའ་ཆེན་པོའི་ཐུགས་བསྐྱེད་དང་སྙིང་
རྗེས་ཆེན་པོའི་སྟོབས་ཁོ་ན་ལགས་པར་སེམས། དེ་ལྟར་མཚུངས་མེད་རྗེ་བཙུན་
བླ་མ་བཀའ་དྲིན་འཁོར་མཐའ་མ་མཆིས་པའི་བདག་ཉིད་ཆེན་པོ་འདིའི་ཕྱི་ཐུན་
མོང་བའི་རྣམ་པར་ཐར་བ་ཐོས་པ་དང་མཐོང་བའི་ཕྱི་རབས་ཀྱི་སྐྱེ་བོ་དཔག་ཏུ་
མེད་པ་འཁོར་བ་སྡུག་བསྔལ་གྱི་འབྱུང་གནས་ལས་གྲོལ་ཏེ་ཚེ་རབས་ཀྱི་ཕྲེང་བ་
ཀུན་ཏུ་དཔལ་ལྡན་བླ་མ་དམ་པས་རྗེས་སུ་འཛིན་པ་དང་། · དཔལ་ལྡན་བླ་མའི་
རྣམ་པར་ཐར་བ་ཇི་ལྟ་བ་བཞིན་བསྐྱངས་ཏེ་རྒྱལ་བ་ཀུན་གྱིས་དམ་ཆོས་མ་ལུས་
པར་ཡོངས་སུ་འཛིན་ནུས་པ་དང༌། མགོན་པོ་གང་དུ་འཚང་རྒྱ་བའི་ཞིང་དེར་
འཁོར་གྱི་འདུས་པ་དང་པོར་སྐྱེས་ཏེ་ཐེག་པ་མཆོག་གི་ཆོས་ལ་ཅི་དགར་སྤྱོད་པའི་
སྐལ་བ་མཆོག་དང་ལྡན་པའི་སྨོན་ལམ་ཡང་དག་པར་འདེབས་པ་ལགས་སོ།། །།
སྨྲས་པ། དཔལ་ལྡན་ཐུབ་པ་ཀུན་གྱི་ཡབ་གཅིག་འཇམ་དབྱངས་གཞོན་
ནུ་ཟླ་བའི་གཟུགས། །གཅིག་དང་དུ་མའི་རོལ་བ་འབུམ་ཕྲག་མཐའ་ཡས་འགྲོ་
བློའི་རྫིང་བུ་རུ། །རྣམ་པར་འཕོས་པའི་བྱེད་པོ་དཔལ་ལྡན་ཡོན་ཏན་རིན་ཆེན་
ཚོགས་ཀྱི་གཏེར། །རྒྱལ་བ་རྒྱ་མཚོའི་བདག་ཉིད་བླ་མར་ལན་བརྒྱར་བསྔགས་
72

རྒྱ་མཁར་མཁན་ཆེན་རིན་པོ་ཆེའི་རྣམ་ཐར་ངོ་མཚར་བསྔགས་པའི་ནོར་བུའི་ཕྲེང་བ་ཞེས་བྱ་བ།
པས་རྟག་ཏུ་འདུད། །མ་སྨད་ཚུལ་ཁྲིམས་ནོར་བུའི་སྐ་རགས་འཆང༌། །མཐུ་
སྟོབས་དབང་ཕྱུག་གྲགས་པའི་འབྲུག་སྒྲ་ཅན། །འགྲོ་ལ་ལམ་བཟང་མཚོན་པའི་
མིག་གཅིག་པུ། །ཨེ་མ་འདི་ལྟའི་མགོན་བཅས་སྐལ་བ་བཟང་། །མཐའ་འཁོབ་
བསྟན་དང་འགྲོ་ལ་ཐབས་མཁས་ཀྱི། །དཔག་ཡས་ཕུལ་བྱུང་མཛད་བཟང་
བསྒྲུབས་པའི་ཚུལ། །འདི་ཀོ་བསམ་གྱིན་དད་པའི་ཤུགས་ཕྱུངས་ཏེ། །བཀའ་
དྲིན་བསྐལ་པའི་བར་དུ་ཁུར་དུ་ལྕི། །བསླབ་གསུམ་སྤོས་ངད་ལྡང་བའི་རི་བོ་
ལ། །གསང་རྣམ་མེ་ཏོག་འབུམ་དུ་བཞད་པའི་གཏམ། །རོ་འཛིན་སྟོང་དུ་བསྒྱུར་
ནས་བརྗོད་ན་ཡང་། །བསྐལ་པའི་མཐར་ཐུག་བར་དུ་གཞལ་ནུས་ཅི། །རྙེད་
དང་གྲགས་པ་འབའ་ཞིག་ལྷུར་བླངས་ནས། །ཚུལ་འཆོས་གཡོ་སྒྱུས་གཞན་མགོ་
ཐབས་ཀྱིས་འདྲིད། །རང་གཞན་མཛོ་སྦྲེལ་གཡང་ལ་ལྟུང་བྱེད་འགས། །བསྟན་
དང་འགྲོ་བའི་དོན་ཆེན་བགྱིད་དོ་ལོ། །ཐུབ་བསྟན་ཐུབ་པའི་གདུང་འཚོབ་
འདུལ་འཛིན་ཆེ། །འགྲོ་འདྲེན་འགྲོ་བའི་གཙུག་རྒྱན་ཡབ་རྗེ་འདི། །སྨྱོ་སྤྱོད་
སྨྱོན་པའི་བརྟུལ་ཞུགས་འཛིན་མཁན་དང༌། །གྲུབ་ཐོབ་གྲུབ་བརྫུས་རྣམས་དང་
འདྲ་མ་ཡིན། །རྣམ་ཐར་ངོ་མཚར་བསྔགས་པའི་ཕྲེང་བ་འདི། །སྒྲོ་སྐུར་ཕྱོགས་
ལྷུང་རྫུན་སྒྲིག་ཆུ་གཉེར་གྱི། །རི་མོ་སྤེལ་མིན་གསོང་བོར་སྨྲ་བའི་ཕྱིར། །ཡིད་
ཆེས་དད་པའི་གནས་སུ་བྱ་བའི་རིགས། །འདི་བྲིས་དགེ་པའི་མཆོད་སྤྲིན་ཕུང་
པོ་ཡིས། །རྒྱལ་བ་ཀུན་འདུས་བཀའ་དྲིན་ཅན་ཉིད་ཀྱི། །ཟག་མེད་ཐུགས་ཀྱི་
དགོངས་པ་རྫོགས་གྱུར་ཏེ། །དྲི་མེད་བླ་མའི་རྣམ་ཐར་འབྱོངས་པར་ཤོག །ཚེ་
རབས་ཀུན་ཏུ་དམ་པའི་དེད་དཔོན་གྱི། །མགོན་ལ་བརྟེན་ནས་སྲིད་པའི་མཚོ་
ལས་སྒྲོལ། །རྒྱལ་བའི་དམ་ཆོས་འཛིན་པའི་མཐུ་ཐོབ་སྟེ། །འཇམ་མགོན་བསྟན་
པ་ཡུན་རིང་རྒྱས་བྱེད་ཤོག །འཇིག་རྟེན་ཀུན་ཏུ་བཀྲ་ཤིས་དགེ་མཚན་རྒྱས། །སྡེ་
73

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ་ི
1
འདིའི་བཤད་སྒྲུབ་བྱ་བ་མཚོ་ལྟར་འཕེལ། །བསླབ་གསུམ་ནོར་བུས་ཐུགས་ཀྱི་མཚོ་
གང་བའི། །དགེ་འདུན་ཚོགས་ཀྱིས་ས་སྟེང་ཁྱབ་པར་ཤོག། །།ཅེས་རྗེ་བཙུན་བླ་མ་
གྲུབ་པའི་དབང་ཕྱུག་ཞལ་སྔ་ནས་དཀོན་མཆོག་བསྟན་པའི་རྒྱལ་མཚན་དཔལ་བཟང་པོའི་རྣ
་པོའི་རྣམ་པར་ཐར་
བ་ངོ་མཚར་བསྔགས་པའི་ནོར་བུའི་ཕྲེང་བ་ཞེས་བྱ་བ་འདི་ནི། བདག་གི་སློབ་དཔོན་དམ་པ་བཀའ་དྲིན་
ཅན་སྡེ་སྣོད་འཛིན་པ་ས་དམར་དཀོན་མཆོག་ཆོས་འཛིན་ཚང་དང༌། དད་བརྩོན་དཔྱོད་ལྡན་གསོལ་
དཔོན་སྔགས་རམས་པ་ནོར་བུ་བཟང་པོ་གཉིས་ཀྱིས་ཡབ་རྗེ་བླ་མ་མཆོག་གི་རྣམ་ཐར་ཁ་ཚང་བ་ཞིག་
ཁྱོད་ཀྱིས་བསྒྲིག་དགོས་ཞེས་ཡང་ཡང་བསྐུལ་བ་དང་། རང་གིས་ཀྱང་མཁན་ཆེན་རྡོ་རྗེ་འཆང་གི་བཀའ་
དྲིན་གསབ་ཕྱིར་མཆོག་ཏུ་དད་པས་མཚམས་སྦྱར་ཏེ་སྐུ་ཚེ་སྟོད་ཀྱི་རྣམ་ཐར་ཕལ་ཆེ་བ་དགེ་རྒན་དམ་
པ་ཉིད་ཀྱིས་ཤོག་དྲིལ་དུ་ཕབ་པ་དང་། སྨད་ཀྱི་རྣམ་ཐར་ཀྱི་ས་བོན་གསོལ་དཔོན་སོགས་ཁ་ཤས་ཀྱིས་
ཤོག་དྲིལ་བྱས་པ་ཡོད་ཀྱང་འགའ་ཞིག་བོར་བ་དང་གཞན་གྱི་ལག་ཏུ་འཁྱར་བ་སོགས་དང་གསང་རྣམ་གྱི་
རིགས་དེ་དུས་ཀྱི་སྐུ་བཅར་བ་རྣམས་ཀྱིས་ཞུ་རྒྱུར་མ་སོང་བ་དང་། རྗེ་རང་ཉིད་ཐུགས་ཤིན་ཏུ་སྒམ་པ་
སོགས་ཀྱི་བརྟེན་གསུང་ཟུར་རེ་ཙམ་མ་གཏོགས་ཞལ་ནས་མ་འོངས་པས་འབྲི་རྒྱུའི་སྤོབས་པ་ཞན། གཞན་
ཤོག་དྲིལ་ཡོད་པ་རྣམས་ལ་གཞི་རྟེན་དུ་བྱས་གྲྭ་སློབ་གཞན་གྱི་ངག་རྒྱུན་ཡོད་པ་དག་གིས་ཟུར་བརྒྱན་ཏེ་
རང་ལོ་ཉི་ཤུ་བའི་ཐོག་ཏུ་མགོ་མཇུག་ཚང་བ་ཞིག་བསྒྲིགས་ཡོད་ཀྱང་ན་གཞོན་ལ་སོང་བས་སྡེབ་སྦྱོར་མ་
འགྲིག་པ་དང་ཡི་གེ་མ་དག་པ་དང་གོ་རིམ་འཆོལ་བ་འགའ་རེ་བཅས་ཡོད་པར་བརྟེན། ཡང་བསྐྱར་ś
་ཡི་
གེ་འབྲི་སྣོན་དང་བསྒྱུར་བཀོད་དག་ཆ་ཐོན་པར་བྱས། བར་སྐབས་ཚིགས་བཅད་རྣམས་ཀྱང་གསར་དུ་
བཅུག་ནས་དེ་ཡང་ཡོངས་འཛིན་དགེ་བའི་བཤེས་གཉེན་ཆོས་བཞིན་སྤྱོད་པའི་འདུལ་འཛིན་བྱ་བཏང་
ཆེན་པོ། གསུང་རབ་གདམས་པ་ཀུན་གྱི་གཏེར་དུ་གྱུར་པའི་བཀའ་དྲིན་གསུམ་ལྡན་གྱི་རྩ་བའི་བླ་མ་རྡོ་
རྗེ་འཆང་རྗེ་ཤེས་རབ་རྒྱ་མཚོ་དཔལ་བཟང་པོ་སོགས་མཁས་གྲུབ་ཚད་ལྡན་བཅུ་ཕྲག་གཉིས་ལྷག་ཙམ་
གྱི་ཞབས་པད་གཙུག་ཏུ་བསྟེན་ཏེ་གསུང་གི་འོད་ཟེར་ལ་བརྟེན་ནས་བློ་གྲོས་ཀྱི་པད་མཚོ་ཅུང་ཟད་རྒྱས་
པ། རྒྱ་མཁར་སྐུ་ཕྱོགས་སུ་འབོད་པའི་ཤཱཀྱའི་བཙུན་གཟུགས་༧སྤྲུལ་སྐུ་དགེ་འདུན་སངས་རྒྱས་རྡོ་རྗེས་
74

རྒྱ་མཁར་མཁན་ཆེན་རིན་པོ་ཆེའི་རྣམ་ཐར་ངོ་མཚར་བསྔགས་པའི་ནོར་བུའི་ཕྲེང་བ་ཞེས་བྱ་བ།
རབ་བྱུང་བཅོ་ལྔ་པའི་བགྲང་བྱ་དྲུག་པ་གདོང་ངན་ཞེས་པ་སྤྲེའུའི་ལོར་རྒྱ་མཁར་བཤད་སྒྲུབ་དར་རྒྱས་
གླིང་གི་གཟིམས་ཆུང་བཀྲ་ཤིས་མངོན་དགའ་རྣམ་པར་རྒྱལ་བའི་ཁང་དུ་ནག་པ་ཟླ་བའི་དཀར་ཕྱོགས་
ཀྱི་དགའ་བ་དང་པོར་མཇུག་གྲུབ་པར་སྦྱར་བའི་དགེ་བས་འགྲོ་ཀུན་བཤེས་གཉེན་དམ་པའི་མགོན་དང་
མི་འབྲལ་བའི་རྒྱུར་གྱུར་ཅིག །སརྦ་མངྒ་ལཾ།།
75-